Notepad

Notepad on lihtne tekstiredaktor, mis on tavaliselt kaasas Microsoft Windowsi operatsioonisüsteemidega.

 Omadused 

Notepad võimaldab kirjutada lihttekstis dokumente. Vaikimisi on salvestatava faili nimelaiend .txt. Kuna aga Notepad toetab ainult lihtteksti, saab Notepadi kasutades kirjutada ka HTML-, XML- või mistahes muid faile. Notepad ei lisa omalt poolt segavaid mittekuvatavaid märgiseid.

Notepad ei võimalda kasutada erinevaid kirjastiile, tekstivärve ega muud vormindust. Isegi paks, kursiivis ja allajoonitud kiri on Notepadis võimatud, rääkimata teksti paremale, vasakule või keskele joondamisest.

Notepad ei kuva õigesti Maci ja UNIXi stiilis tekstidokumentide reavahetust.

Notepadis kirjutatud faile saab salvestada Unicode, ANSI, UTF-8 ja Unicode big endian vormingus. Microsoft Windows XP – Notepad overview

Notepad võimaldab sisestada automaatselt süsteemiaega ("kellaaeg kuupäev") kujul hh:mm dd:MM:YYYY, kus hh tähistab tunde, mm minuteid, dd kuupäeva, MM kuud ja YYYY aastat.

Notepad toetab lihtsamaid lihttekstiga tehavaid tegevusi nagu lõikamine, kopeerimine, kleepimine, kustutamine, otsimine, asendamine, tekstis teatud kohani liikumine ja kogu teksti aktiivseks tegemine. Samuti on võimalik viimase tegevuse tagasivõtmine (undo), kuid puuduseks on see, et tagasi saab võtta ainult kõige viimase tegevuse ja mitte rohkem.Aero Taskforce, Notepad: Allow infinite Undo/Redo.

 Notepadi käivitamine 

Notepadi avamiseks piisab sellest, kui Start-menüüs valida Run (Windowsi klahvi olemasolul klahvikombinatsioon Win+R) ja sisestada avanenud dialoogiaknasse "notepad". Selle tulemusel käivitatakse fail notepad.exe.Computer Hope

Pisut keerulisem on Notepadi leida Start-menüüst alates otsides. Notepad peaks asuma kaustas "Accessories".

 Lehekülje eelhäälestus 

Notepad võimaldab valida lehekülje suurust (näiteks A4, A3, B1, B2), seada lehekülg kas horisontaalseks või vertikaalseks ning valida sobivad äärised, samuti otsustada, mida kirjutada päisesse ja jalusesse. Vaikimisi on päises failinimi ja jaluses leheküljenumber koos märksõnaga "Page" (ingl. k 'lehekülg').

Võimalikud makrod, mida päises ja jaluses kasutada saab, on järgmised Printing from Notepad:
 &f – faili nimi (kui pole salvestatud, siis kuvatakse "Untitled")
 &d – kuupäev
 &t – kellaaeg (arvuti kella järgi)
 &p – leheküljenumber
 && – kuvab ampersandi
 &l – joondab vasakule
 &c – joondab keskele
 &r – joondab paremale

Näiteks kood &l &d &r Mina paigutab vasakusse serva kuupäeva ja paremasse märksõna "Mina".

 Notepadi isikupärastamine 

Notepadi saab teatud määral isikupärastada. Nimelt saab muuta tekstiredaktoris kuvatava kirja laadi. Siiski tuleb tähele panna, et muutused on seotud tekstiredaktori enda ja mitte konkreetse tekstifailiga.

Notepadi isikupärastamiseks tuleb valida "Format"-menüüst "Font". Avanenud dialoogiaknas saab valida Notepadis kuvatava teksti kirja laadi, paksu kirja, kursiivi ja kirja suuruse.

 Ajalugu ja areng 
Notepad on olnud osa Windowsi operatsioonisüsteemist alates esimestest versioonidest ning selle funktsionaalsus on aastate jooksul järk-järgult täienenud. Windows 10 ja Windows 11 versioonides lisati mitmeid olulisi täiustusi, nagu tumerežiimi tugi, parem UTF-8 kodeeringu käsitlemine, automaatne taastamine pärast süsteemi kokkujooksmist ja uuendatud kasutajaliides. Kuigi programm on säilitanud oma lihtsuse, on sellest saanud stabiilsem ja kasutajasõbralikum tööriist igapäevaseks tekstitöötluseks.

 Vaata ka 
 Notepad++
 Tekstiredaktor

 Viited 

Kategooria:Tekstiredaktorid